**Noteikumu projekta "Grozījumi Ministru kabineta 2008.gada 19.maija noteikumos Nr.333 "Noteikumi par darbības programmas "Cilvēkresursi un nodarbinātība" papildinājuma aktivitāti "Administratīvo šķēršļu samazināšana un publisko pakalpojumu kvalitātes uzlabošana""" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts ''Grozījumi Ministru kabineta 2008.gada 19.maija noteikumos Nr.333 ''Noteikumi par darbības programmas "Cilvēkresursi un nodarbinātība" papildinājuma aktivitāti "Administratīvo šķēršļu samazināšana un publisko pakalpojumu kvalitātes uzlabošana""" (turpmāk – noteikumu projekts) sagatavots, lai nodrošinātu darbības programmas pa­pildi­­nājuma "Cilvēkresursi un nodarbinātība" pasākuma "Labāka regulējuma politika" un pasākuma "Cilvēk­resursu kapacitātes stiprināšana" Valsts kancelejas administrēto aktivitāšu finansējuma pilnīgu apguvi, veicot finansējuma pārdali starp aktivitātēm |
| 2. | Pašreizējā situācija un problēmas | 1.5.1.2.aktivitātē tiek īstenoti divi projekti – Valsts kancelejas projekts "Administratīvā sloga samazināšana un administratīvo procedūru vienkāršošana" un Vides aizsardzības un reģionālās attīstības ministrijas projekts "Publisko pakalpojumu sistēmas pilnveidošana".1.5.1.2.aktivitātes ietvaros apstiprināto projektu īste­nošana noslēdzas 2014.gadā. Izvērtējot līdzšinējo finansējuma apguvi aktivitātē, abu projektu aktivitāšu īstenošanas gaitu, iepirkumos noslēgto līgumsummu atšķirību no projekta budžetā plānotā finanšu apjoma attiecīgajās izdevumu pozīcijās un turpmāko projektu īstenošanas grafiku, Valsts kanceleja kā atbildīgā iestāde prognozē, ka finansējums aktivitātes ietvaros netiks apgūts. Tādēļ Valsts kanceleja aicināja projektu īste­notājus izvērtēt finansējuma apguves riskus savos projektos.Vides aizsardzības un reģionālās attīstības ministrija darbības programmas "Cilvēkresursi un nodarbinātība" papildinājuma 1.5.prioritātes "Administratīvās kapa­citātes stiprināšana" 1.5.1.pasākuma "Labāka regulējuma politika" un 1.5.2.pasākuma "Cilvēkresursu kapacitātes stiprināšana" uzraudzības komitejas 2012.gada 21.novembra sēdē izteica priekšlikumu samazināt nepa­redzēto izmaksu pozīciju apmēru par 45 000 LVL.Šo finansējuma daļu Valsts kanceleja piedāvā pārdalīt 1.5.2.2.2.apakšaktivitātes "Nevalstisko organizāciju administratīvās kapacitātes stiprināšana" trešās atklātās projektu iesniegumu atlases projektu iesniegumu apstiprināšanai, ņemot vērā, ka atlases ietvaros tika iesniegti 249 projekti par kopējo attiecināmo izmaksu summu, kas septiņas reizes pārsniedza atlasē pieejamo finansējumu, un 129 projektu iesniegumus nācās noraidīt nepietiekama finansējuma dēļ.Lai Vides aizsardzības un reģionālās attīstības ministrija varētu veikt grozījumus projektā un samazināt finansējuma apjomu, vispirms ir jāveic grozījumi Ministru kabineta 2008.gada 19.maija noteikumos Nr.333 "Noteikumi par darbības programmas "Cilvēkresursi un nodarbinātība" papildinājuma aktivitāti "Administratīvo šķēršļu samazināšana un publisko pakalpojumu kvalitātes uzlabošana"" (turpmāk – MK noteikumi Nr.333) attiecībā uz minimālo kopējo attiecināmo izmaksu summu. Lai gan projekta minimālā kopējā attiecināmo izmaksu summa ir noteikta projekta iesnieguma vērtēšanas kritērijos (34.kritērijs), izmaiņas vērtēšanas kritērijos atbilstoši Finanšu ministrijas kā vadošās iestādes sniegtajam atzinumam par 1.5.1.2.aktivitātes projektu iesniegumu vērtēšanas kritēriju virzīšanu saskaņošanai Uzraudzības komitejas rakstiskajā procedūrā (10.10.2012. nr.21-1-01/6598) netiek veiktas, ņemot vērā, ka 1.5.1.2.aktivitātē jauna projektu iesniegumu atlase netiek plānota un projektu iesniegumi netiks vērtēti |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts paredz veikt grozījumus MK noteikumu Nr.333 15.punktā un papildināt tos ar 16.1 un 16.2punktu, samazinot projekta minimālo kopējo attiecināmo izmaksu summu līdz 955 000 latiem un kopējo aktivitātei pieejamo finansējumu. Kopējā aktivitātes summa tiek samazināta par 45 000 latiem un pašlaik aktivitātē pieejamo atlikumu 231 latu. Kopējais aktivitātē pieejamais finansējums tiek mainīts no 2 072 523 LVL uz 2 027 522 LVL. Līdz ar to tiek dota iespēja Vides aizsardzības un reģionālās attīstības ministrijai īstenot projektu, kura minimālā kopējo attiecināmo izmaksu summa ir mazāka par 1 000 000 latu, un 1.5.2.2.2.apakšaktivitātē "Nevalstisko organizāciju administratīvās kapacitātes stiprināšana" īstenot projektus, kuri tika noraidīti finansējuma trūkuma dēļ |
| 5. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments  |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |
| Anotācijas II un III sadaļa – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams veikt grozījumus darbības programmas "Cilvēkresursi un nodarbinātība" papildinājumā (apstip­rināts ar Ministru kabineta 2008.gada 9.aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.1.2.aktivitātes un 1.5.2.2.2.apakšaktivitātes finan­sējumu. Noteikumu projekts izskatāms Ministru kabi­netā vienlaikus ar grozījumiem darbības programmas "Cilvēkresursi un nodarbinātība" papildinājumā, grozījumiem Ministru kabineta 2008.gada 25.novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2.apakšaktivitāti "Nevalstisko organizāciju admi­nistratīvās kapacitātes stiprināšana"" |
|  2. | Cita informācija | Nav |
| Anotācijas V, VI un VII sadaļa – projekts šīs jomas neskar |

Ministru prezidents V.Dombrovskis

Vizē:

Valsts kancelejas direktore E.Dreimane

2012.12.14. 10:52

656

Garkalne 67082950

Maruta.Garkalne@mk.gov.lv